**НЕГИЗДЕМЕ – МААЛЫМКАТ**

**Кыргыз Республикасынын Министрлер Кабинетинин 2018-жылдын 10- апрелиндеги № 192 “Кыргыз Республикасынын Өкмөтүнүн**

**“Мамлекеттик токой фондун пайдалануу жана тескөө**

**тартибин бекитүү жөнүндөгү” токтомуна өзгөртүүлөрдү**

**киргизүү жөнүндө““ токтомунун долбооруна**

1. **Максаты жана милдеттери**

Кыргыз Республикасынын Министрлер Кабинетинин ушул токтомунун долбоору токой чарбасын үнөмдүү пайдаланууну башкаруу, коррупциянын жана терс көрүнүштөрдүн алдын алуу аркылуу жергиликтүү жамааттардын туруктуу социалдык-экономикалык өнүгүүсүн камсыз кылуу максатында токойлорду натыйжалуу башкарууга шарттарды түзүү максатында иштелип чыкты.

Долбоордун максаттары мамлекеттик токой фондусунун жерлерин пайдалануу укугун берүү боюнча сынакты уюштуруу жана өткөрүү тартибин өркүндөтүү, мамлекеттик токой фондусун пайдаланууда жана башкарууда аныкталган көйгөйлүү маселелерди чечүү, ошондой эле токойду пайдалануу чөйрөсүндөгү мамилелерди шайкеш келтирүү болуп саналат.

1. **Баяндоочу бөлүк**

Токойду туруктуу өнүктүрүү, токойду натыйжалуу башкаруу жана токой чарбалардын жана жергиликтүү калктын кызыкчылыктарын тең салмакташтыруу үчүн зарыл болгон укуктук базаны түзүү максатында, мамлекеттик токой фондусун пайдалануунун жана тескөөнүн жаңы форматтары Кыргыз Республикасынын Өкмөтүнүн 2018-жылдын 10-апрелиндеги № 192 токтому менен “Мамлекеттик токой фондун пайдалануу жана тескөө” тартиби бекиген.

Мамлекеттик токой фондусунун жерлерин конкрустун негизинде токой ресурстарын бир жолу пайдаланган учурда жана токойду пайдалануунун ар кандай түрлөрүнүн өзгөчөлүктөрүн эске албастан (мал жаюу, бак-дарактарды өстүрүү, жапайы өсүүчү азык ресурстарын, дары чөптөрдү чогултуу, техникалык сырьену жыйноо, токойду илимий-изилдөө, жер казынасын геологиялык изилдөө, пайдалуу кендерди иштетүү) сезондук жана кыска мөөнөттүү токой пайдалануучулар үчүн белгилүү бир кыйынчылыктарды жаратты.

Токойду пайдалануу программасынын типтүү үлгүсүнүн жана ижарага алуучунун токойду пайдалануу программасынын максаттарынын токой чарбасын башкаруунун жана өнүктүрүүнүн пландарына шайкештиги боюнча талаптардын жоктугу токой участокторун ижарага алууда арыз берүүчүлөр үчүн кыйынчылыктарды жаратат.

 Токой пайдалануучулардын программалары токой чарбачылыгын 10 жылга алдын-ала пландаштырган токой чарбачылыгын башкаруу планына ылайык түзүлүшү керек.

Мамлекеттик токой фондусунун жерлерин олуттуу бөлүгү жараксыз жерлер, таштар, тоолуу токойлор болгондуктан, мамлекеттик токой фондусунун айрым жерлерин ижарага алууга даяр адамдар жок.

Тийиштүү арызы жок эле мындай участокторду конкруска коюу токой чарбалары үчүн мааниси жок. Ошондой эле конкруска үчтөн кем эмес талапкердин катышуусун камсыз кылуу көйгөйлүү.

 Токой участокторун узак мөөнөткө 25 (жыйырма беш) жана 50 (элүү) жылга чейин ижарага берүүнү жүзөгө ашыруунун милдеттүү сыноо мөөнөтүнүн жоктугу ижарачылардын токой аянтын акыйкат жана сарамжалдуу пайдаланууга болгон жоопкерчилигин төмөндөтөт.

 Мамлекеттик токой фондусунун пайдалануунун жана башкаруунун жаңы Жобосун иш-жүзүндө жүзөгө ашыруу токой чарбалары жана конкрустук комиссиянын мүчөлөрү үчүн бир катар кыйынчылыктарды жаратты. Тактап айтканда, токой чарбалары конкрустук комиссияларынын толук кандуу иш алып баруусунда жана биринчи кезекте кворумду камсыз кылууда көйгөйлөрдү башынан кечирип жатышат, анткени жергиликтүү өз алдынча башкаруу органдарынын жана коммерциялык эмес уюмдардын өкүлдөрү көп иш менен алек болуп, ар дайым эле конкруска катыша алышпайт жана комиссиянын ишине катышууну каалашпайт, натыйжада, конкрус үзгүлтүккө учурап, конкрустун катышуучуларынын нааразычылыктары жаралууда.

 Конкрустун жүрүшүндө кыянаттыка жол бербөө жана чыр-чатактардын алдын алуу үчүн, конкрустук комиссиясынын иш-милдеттери жана укуктары боюнча тактоолор талап кылынат.

 Жалпыга маалымдоо каражаттарында (маалымат каражаттарында) жана веб-сайтта жана токой чарбасын башкаруучу аймактык мамлекеттик органдын, жергиликтүү өз алдынча башкаруу органдарынын маалымат стенддеринде конкрус жөнүндө маалыматтар кеңири жеткиликтүү камсыздалган эмес.

 Токойду пайдалануучулар тарабынан ижара акысы өз убагында төлөнбөгөндүктөн, токой чарба ишканаларынан дебитордук карыз көбөйүшү, токой чарбалардын каржылык абалына терс таасирин тийгизет.

Токой чарбасына мурунку карызы бар ижарачылар мамлекеттик токой фондусун жерлерин пайдаланууга берүү боюнча өткөрүлгөн конкрустарга катышытат.

Практика көрсөткөндөй, көптөгөн ижарачылар Кыргыз Республикасынын жарандык мыйзамдарынын мамлекеттик токой фондусунун участогун үч жыл жана андан ашык мөөнөткө ижарага берүү жөнүндө Келишимди мамлекеттик каттоо жөнүндө талаптарын сакташпайт.

Ошондой эле, мамлекеттик токой фондусунун аймагында аарычылык дагы өнүгүп келе жатат.

Өсүмдүктөрдүн чаңдашуусуна, көбөйүшүнө жана биологиялык ар түрдүүлүктүн туруктуулугунун жогорулашына аарылардын ролю чоң болгондуктан мамлекеттик токой фондусунун жерлерине бал челектерди жайгаштыруу үчүн жерди акысыз берүү сунушталууда.

Органикалык өндүрүштү өнүктүрүү үчүн токой чарбасында органикалык өндүрүштүн эрежелерин жана стандарттарын жайылтуу керек, бул андан ары өлкөнүн базарларында жана чет өлкөлөргө сатуу үчүн тиешелүү продукцияны (брендди) алууга мүмкүндүк берет.

Мамлекеттик токой фондусунун жерлерин маданий-ден соолукту чыңдоо, рекреациялык жана туристтик максаттарда пайдалануу жана геологиялык изилдөө, геологиялык чалгындоо жана пайдалуу кендерди иштетүүгө токой чарбасын башкаруу органынын макулдугусуз берүү үчүн берүү көп учурларда токой пайдалануучулар менен компаниянын өкүлдөрүнүн ортосунда чыр-чатактарга алып келет.

Сунуш кылынган ушул Кыргыз Республикасынын Өкмөтүнүн токтомунун долбоору, сурамжылоонун жана жоолугушуулардын негизинде келип түшкөн токой чарбалардын сунуштарын эске алуу менен укук колдонуу практикасынын натыйжалуулугун жогорулатууга жана учурдагы көйгөйлөрдү чечүүгө багытталган.

**3. Мүмкүн болгон социалдык, экономикалык, укуктук, адам укуктары, гендердик, экологиялык, коррупциялык кесепеттердин прогнозу**

Кыргыз Республикасынын Министрлер Кабинетинин бул токтомунун долбоору Кыргыз Республикасынын ченемдик-укуктук актыларына жана белгиленген тартипте күчүнө кирген Кыргыз Республикасынын эл аралык келишимдерине белгиленген талаптарга ылайык даярдалган.

Ошондой эле, адамдын жана жарандын укуктары менен эркиндиктерин коргоо жана гендердик теңчиликти сактоо боюнча белгиленген стандарттарды бузган ченемдер каралган эмес жана эч кандай социалдык, укуктук, гендердик, экологиялык жана коррупциялык кесепеттерге алып келбейт.

1. **Коомдук талкуунун натыйжалары**

Кыргыз Республикасынын “Кыргыз Республикасынын ченемдик укуктук актылары жөнүндө” мыйзамына ылайык, ушул ченемдик-укуктук актынын долбоору коомдук талкууга алынат жана долбоор Кыргыз Республикасынын Министрлер Кабинетинин сайтына ([www.gov.kg](http://www.gov.kg)) жайгаштырылат.

1. **Долбоордун мыйзамдарга шайкештигин талдоо**

Долбоор Кыргыз Республикасынын Конституциясынын жоболоруна, колдонуудагы мыйзамдардын ченемдерине жана белгиленген тартипте Кыргыз Республикасы тарабынан ратификацияланган эл аралык келишимдерге каршы келбейт.

1. **Каржылоонун зарылдыгы жөнүндө маалымат**

Кыргыз Республикасынын Министрлер Кабинетинин ушул токтом долбоорун кабыл алуу республикалык бюджеттен кошумча финансылык чыгымдарга алып келбейт.

1. **Ченемдик-укуктук таасирлерди талдоо жөнүндө маалымат**

Долбоор ишкердикке таасир этет, ошого жараша бул долбоордун жөнгө салуучу таасирине талдоо жүргүзүлдү.

 **Министр А.С.Джаныбеков**